রয়্যাল পাঞ্জাবি লুকে মেট গালায় দিলজিত্‍ দোসাঞ্জ

কলকাতা: মেট গালায় (Met Gala 2025) রাজকীয় সাজে দেখা গেল দিলজিৎ দোসাঞ্ঝের (Diljit Dosanjh)। মহারাজার বেশে সেখানে হাজির হলেন তারকা। পোশাকের উপর যে Cape চাপিয়েছিলেন দিলজিৎ, তাতে গুরুমুখী ভাষায় লেখাও চোখে পড়ল। পঞ্জাবকে হলিউডে পৌঁছে দিলেন বলে মত অনুরাগীদের। শাহরুখ খান ও কিয়ারা আডবাণীর মতো দিলজিৎ ডেবিউ করলেন এ বারের মেট গালায়।

মেট গালা ২০২৫ এই অনুষ্ঠানে সারা বিশ্বের তারকারা একত্রিত হন। তবে চলতি বছরে ভারতীয় তারকাদের দিকে বিশেষভাবে নজর রয়েছে সকলের। এই বছর প্রথম অনুষ্ঠানে অংশগ্রহণ করলেন শাহরুখ খান। অন্তঃসত্ত্বা অবস্থায় এলেন কিয়ারা। তবে এবারের অনুষ্ঠানে একেবারে অন্যরকম সেজে সকলের নজর কেড়েছেন দিলজিৎ দোসাঞ্ঝেকে। দিলজিৎকে রাজকীয় পোশাকে দেখা গিয়েছে। পাঞ্জাবি ঐতিহ্যকে বজায় রেখে সাদা শেরওয়ানিতে সেজেছিলেন তিনি। সঙ্গে ছিল মণিমুক্তো খচিত পাগড়ি, বহুমূল্যবান গয়না, তলোয়ার। সব মিলিয়ে কোনও রাজার থেকে কম লাগছিল না তাঁকে। তাঁর পোশাকটি তৈরি করেছেন প্রবাল গুরুং। পোশাকের আরও এক বৈশিষ্ট্য, তাতে পাঞ্জাবী শব্দে কিছু কথা লেখা ছিল।

আরও পড়ুন: মেট গালায় ঐতিহাসিক ডেবিউ শাহরুখের…মুগ্ধ অনুরাগীরা

মেট গালা অনুষ্ঠানে শুধু পোশাক দিয়ে নয়, ব্যবহারের দিক দিয়েও তিনি ভারতীয় সংস্কৃতিকে তুলে ধরেছেন বিশ্বের দরবারে। অনুষ্ঠানে গায়িকা শাকিরার সঙ্গে বেশ কিছুক্ষণ সময় কাটাতে দেখা যায় দিলজিৎকে। শাকিরা ইনস্টাগ্রামে পোস্ট করা ভিডিয়োয় উঠে এসেছে দিলজিৎ এবং শাকিরার সময় কাটানোর বেশ কিছু মুহূর্ত। ভিডিয়োয় দেখা গিয়েছে নিকোল শেরজিঙ্গার এবং টেসা থম্পসনকেও। দেখা গিয়েছে দিলজিৎ- এর ডিজাইনার তথা ঘনিষ্ঠ বন্ধু প্রবাল গুরুংকেও। শাকিরা তাঁর ইনস্টাগ্রামে বন্ধুদের সঙ্গে পরিচয় করিয়ে দিচ্ছিলেন দিলজিতের। শাকিরা যখন ভক্তদের উদ্দেশ্যে বলেন, ‘সবাই দেখুন ইনি হলেন দিলজিৎ। সবাই হাই বলুন।’ ঠিক সেই সময় শাকিরার ভক্তদের উদ্দেশ্যে হাত হাতজোড় করে নমস্কার করতে দেখা যায় দিলজিৎকে।

View this post on Instagram

A post shared by Diljit Dosanjh (@diljiitdosanjh_)

অন্য খবর দেখুন